Abaana abato 9 bebayiseewo okutuuka ku mpaka z’akamalirizo ez’olulimi oluganda n’obuwangwa ,ezimanyiiddwa nga Entanda y’abato eziweerezebwa obutereevu ku CBS Fm 88.8.
Anaasinga mu bano 9, mwemugenda okuva anaawangula ettaka erinamuweebwa Ssaabasajja Kabaka nga 31.12.2022 mu Nkuuka ya CBS Mu Lubiri e Mengo.
Abagenda okuvuganya kuliko Namugerwa Sharon, Mulindwa Elishadah,Namubiru Sharon ne Namubiru Elishama nga bonna be Sweden,songa mu balala mulimu Kaweesi Andrew, Namugga Catherine, Nanziri Ana Maria, Bagambe Nicole ne Namusoke Anithan bano boonna be Bungereza.
Omuteesiteesi w’Entanda ya Buganda Sozi Steven Ssewanonda agambye nti omuwanguzi wakulangirirwa mu programme y’entanda etandika ku ssaawa 4 ez’ekiro ku CBS 88.8 ey’Obujjaja.
Mungeri yeemu olwa leero abantu 60 abaayitamu okuvuganya mu Ntanda ya Buganda lwebagenda okutongozebwa, okweetaba obulungi mu mpaka ezigenda okukomekkerezebwa mu Lubiri e Mengo nga 31.12.2022.
Omuwanguzi Ssabasajja bwaliba asiimye wakumukwasa ekyapa ky’ettaka okuva mu Home Connect properties Uganda limited, abatadde ensimbi mu Ntanda ya Buganda eweerezebwa ku mukutu gwa 88.8 ku ssaawa 4 ez’ekiro , okuva ku monday okutuuka ku friday.
lug_Latn lug_Latn lug_Latn lug_Latn lug_Latn lug_Latn